Premierul Marcel Ciolacu susține că alianța cu PNL este dictată de nevoia de stabilitate politică și arată că este un moment crucial pentru România, din cauza fondurilor europene uriașe, care se suprapun cu PNRR-ul. Ciolacu a explicat că este o fereastră de oportunitate unică pentru dezvoltarea României.
"Vom vedea după data de 9 iunie. Dacă românii hotărăsc că asta este decizia și vor vota lista la europarlamentare, atunci acesta este un semnal important și va trebui să ne așezăm la masă. O decizie o vom lua după data de 9 iunie.
Eu nu m-am hotărât (dacă candidează la prezidențiale n.r.). Nu sunt genul de om care să nu aibă măsura lucrurilor. Stați să vedem votul la europarlamentare, să vedem decizia românilor și să vedem dacă această coaliție rezistă și după 2024.
Este un moment crucial pentru România, un moment extrem de important. Avem nevoie de stabilitate politică, este nevoie de această stabilitate pentru că este ultimul tren al României. Niciodată nu vom mai avea fonduri europene de asemenea anvergură suprapuse pe aceste fonduri din PNRR.", a spus Marcel Ciolacu, la Antena 3 CNN.